Cyclone Fani: ओडिशा के पुरी तट से टकराया तूफान 'फानी', VIDEO में देखें- खतरनाक रूप  
ओडिशा के पुरी तट तक पहुंचा साइक्लोन 
तेज हवाओं के साथ हो रही है बारिश 
पीआईबी ने जारी किया है साइक्लोन का वीडियो
Fani Cyclone: चक्रवाती तूफान 'फानी' (Cyclone Fani) ओडिशा (Odisha) के पुरी तट तक पहुंच गया है.  जिससे कई इलाकों में भारी बारिश हो रही है और 175 किलोमीटर प्रति घंटे की रफ्तार से हवाएं चल रही हैं. समुद्र के किनारे बसे मंदिर शहर पुरी में कई इलाके और अन्य जगहों में पानी भर गया है. राज्य के सभी तटीय इलाकों में भारी बारिश हो रही है. कई पेड़ उखड़ गए और भुवनेश्वर समेत कुछ स्थानों पर बनीं झोपड़ियां तबाह हो गई हैं. इस बीच पीआईबी (प्रेस इन्फॉरमेशन ब्यूरो) ने एक वीडियो जारी किया है, जिसमें साफ-साफ फानी के प्रभाव को देखा जा सकता है. 
The sound and the fury : here's what the landfall at Puri by #CycloneFani actually looked like..
Video by @PIBBhubaneswarpic.twitter.com/4GpvKFkRQ3
पीआईबी द्वारा जारी किये गए वीडियो में साफ दिख रहा है कि हवाएं काफी तेज चल रही हैं. साथ ही तेज बारिश भी हो रही है. क्षेत्रीय मौसम विज्ञान केंद्र, भुवनेश्वर के निदेशक एच. आर. बिस्वास ने कहा, ‘चक्रवात सुबह करीब आठ बजे पुरी तट पर पहुंचा और चक्रवात के पहुंचने की प्रक्रिया पूरी होने में करीब तीन घंटे का समय लगेगा'. बिस्वास ने बताया कि चक्रवात का केंद्र करीब 28 किलोमीटर दूर है और वह 30 किलोमीटर प्रति घंटे की रफ्तार से बढ़ रहा है. फानी चक्रवात (Cyclone Fani) के तट पर पूरी तरह पहुंचने की प्रक्रिया सुबह 11 बजे तक खत्म होने की संभावना है.